Last saved by: dagmara

66 - Сýрат Аттахьрийм /Цамагадар/
/Мадийнатахь доьссина , 12 аят ду/
Аллах1ан ц1арца дόзадόцуш шортá а , дáимнá а болу къинхéтаман Дá волчу

1.Х1ай пайхамар ! Х1унда /стенна/ цамагадо /хьáрам до/ ахь , Аллах1а хьайна магийнарг /хьáнал динарг/ , /и цамагадарца/ хьан зударий /хьайна/ рéзахилар  лоьхуш /лууш/ . Аллах1 /хьýна и/ гечдеш , /хьоьх/ къинхетам беш ву . 
2.Бакъ долуш , Аллах1а шуна т1едиллина шайн дуйнаш /каффаратца/ бáстар /къáрбар/ . Аллах1 шун Эла /г1оьнча/ ву . Иза ву хуъург , хьéкъалалла дерг . 
3.Пайхамара къайлаха хьахийра шен цхьаболчу зударшка /Хьафсатéга цхьа/ хабар , ткъа цό и /хабар кхéчуьнга/ хаийтина , /т1áккха/ Аллах1а цунна /пайхамарна/ и /1όрадáлар/ хаийтинчу /гучудаьккхинчу/ хéна , цό /пайхамара/  д1адовзийтира /Хьафсатна/ цуьнах /шéна хиъначух/ цхьадерг , иштта вухакхийтира иза цхьадолчух /ца όлуш/ . Ткъа цό /пайхамара/ шéга и хаийтича , цό /цуьнан зудчό/ элира : « Хьá хаийтина хьоьга х1ара ? » . Цό элира : « Соьга хаийтина хуъучό , девзачό /Дáла/ ». 
4.Шу шиъ /дохко йаьлла/ Аллах1е ерзахь /и тоьлуш ду шу шинна/ . Бакъ долуш шу шинна дегнаш /бакъόнах/ д1атевжина . Амма шу шиъ цунна /элчанна/ дуьхьалйáлахь , баккъалла а Аллах1 - Иза цуьнан /элчанан/ Эла /г1оьнча/ ву . /цул совнаха/ Жабрáил /малик/ а , муъма-нáхех диканаш а , малийкаш а цул /Аллах1ан г1оьнал/ т1аьхьа /элчанан/ г1оьнчий бу . 
5.Цуьнан /элчанан/ Дéла герга ву , цό /элчанό/ шу дитахь , Шá иза хийца /цунна баларца/ шоьллá а тоьллачу /дикачу/ зударшца , /шаьш/ бусалба-зударий а , муъмá-зударий а , /Дáлла/ муьт1ахь-зударий а , /тόба дарца/ дохкό боьвлла-зударий а , /шорта/ лолла-дийраш а , марханаш кхόбурш а , мáрé баханарш а , йо1стегарий а болуш . 
6.Х1ай шаьш /Дéлах/ тешнарш ! Лардé шайн дог1маш а , шайн доьзалш а /жоьжахатин/ ц1ерах , шен латόран г1ирс адамаш а , т1улгаш а болчу . Цуна /жоьжахатин/ т1ех1иттина ду к1оршамé /къиза/ , буьрса /луьра/ малийкаш , шаьш Аллах1ана 1éса дόцуш , Цό шайга динчу омрунгахь , /иштта/ шайга омрудийриг шаьш кхόчуш деш . 
7.Х1ай шаьш /Дéлах/ цатешнарш ! Бехказа ма дийла тахана . Баккъаллá а шуна бéкхам бийра бу , аш /дуьненахь/ деш /лéлош/ хиллачуьнца . 
8.Х1ай шаьш /Дéлах/ тешнарш ! /дохкό а довлé/ Аллах1é дерза доггаха /долчу/ дерзарца . Шун Дéла герга ву , Шá шун вόнашна шуна гечда . Цό шу дохуьйтур ду шайна к1елахула тáтόлаш лéлачу /ялсаманин/ бошмашка , Аллах1а пайхамар а , шаьш цуьнца /цхьана/ имдиллинарш а сийсаз бийра /хьийзор/ боцчу дийнахь . Цéран нур лéпар ду цáрна хьалхá а , цéран аьтту áг1όнашкахь а . Цáра эра ду : « Х1ай тхан Дéла ! Кхόчуш дéхьа /д1аматиладехьа/ тхýна тхан нур , гечдéхьа тхýна , баккъаллá а Хьо ма ву массό а х1уманна т1ехь ницкъ кхόчуш верг » .
9.Х1ай пайхамар ! Джих1ад дé /герзаца/ керстанашцá а , /бакъόнан дашца/ мунéпикъашцá а ! Буьрса /к1оршамé/ хила цаьрца . Цéран боьрзийла жоьжахати ю /хьýна/ . Ма вон воьрзийла ю-кх /и/ . 
10.Шаьш /Дéлах/ цатешначарна Аллах1а масална йáлийна Нохь /пайхамаран/ зудá а , Лýт1 /пайхамаран/ зудá а . И шиъ яра Тхан лайшха дикачу шина лайна дόлахь , ткъа и шиъ /зуда керстаналла дарца/ йáмарт хилира цаьршинна , т1аккха цаьршимма /пайхамарша/ Аллах1éра /долчу 1áзапах/ х1уммá хьалха ца даьккхира /духа ца туьйхира/ цаьршиннах /шайн зударех/ . /шина зудчуьнга/ Элира : « Шу шиъ г1ό /жоьжахатин/ ц1ерга /кхéчу/ чубоьлхучаьрца » . 
11.Шаьш /Дéлах/ тешначáрна Аллах1а масална йáлийна Фир1авнан зуда /Áсийат/ . Цό элира /шá халόнехь йоллушехь/ : « Х1ай сан Дéла ! Éхьа сýна Хьайна гергахь ялсаманахь х1усам . К1елхьара йáккхахь со Фир1авнах а , цуьнан /харцόнан/ белхах а . К1елхьара йáккхахь со зуламéчу къόмах /нáхах/ »  . 
12./иштта масална йáлийна/ 1имрáнан йо1 Марьям а , шен бехкен меттиг шá ларйина йолу . Óха цу чу диллира Тхайн синошха /са/ . Цό бакъдира шен Дéлан дешнаш а , Цуьнан тептарш а . Иза хилира /Дáлла/ муьт1ахь болчáрех . 

18.04.2010